pythainlp/thai-wiki-dataset-v4 huggingface dataset:
แม่เจ้าศรีโสภา

แม่เจ้าศรีโสภา เป็นพระธิดาในพระยาวังขวา (เจ้าคำเครื่อง ณ น่าน) ประสูติแต่เจ้านางภูคา และเป็นพระนัดดา (หลานปู่)ใน พระเจ้าสุริยพงษ์ผริตเดชฯ เจ้าผู้ครองนครน่าน องค์ที่ 63 และเป็นอัครชายาในเจ้ามหาพรหมสุรธาดา เจ้าผู้ครองนครน่าน องค์ที่ 64 แห่งราชวงศ์ติ๋นมหาวงศ์
พระประวัติ.
 แม่เจ้าศรีโสภาอัครชายา เป็นพระธิดาในพระยาวังขวา (คำเครื่อง ณ น่าน) พระยาวังขวานครเมืองน่าน (เจ้าคำเครื่อง ผู้เป็นพระโอรสในพระเจ้าสุริยพงษ์ผริตเดช เจ้าผู้ครองนครน่าน องค์ที่ 63 กับแม่เจ้ายอดหล้าอัครราชเทวี (ชายาองค์ที่ 1) ประสูติแต่เจ้านางอุษา (บางแห่งระบุว่าเป็น เจ้านางภูคา ณ น่าน) ต่อมาในปี พ.ศ. 2409 ได้วิวาหมงคลเสกสมรสกับเจ้าน้อยมหาพรหม ณ น่าน (ภายหลังได้เป็น เจ้ามหาพรหมสุรธาดาฯ เจ้าผู้ครองนครน่าน องค์ที่ 64) ผู้เป็นพระโอรสในเจ้าอนันตวรฤทธิเดชฯ เจ้าผู้ครองนครน่าน องค์ที่ 62 กับแม่เจ้าขอดแก้วราชเทวี (ชายาองค์ที่ 2) แม่เจ้าศรีโสภาอัครชายา ประสูติกาลพระโอรสพระธิดากับเจ้ามหาพรหมสุรธาดาฯ รวมทั้งสิ้น 8 องค์ และได้ถึงแก่กรรมตั้งแต่เยาว์วัยไป 4 องค์ ที่เหลือมีรายพระนามตามลำดับ ดังนี้
เครื่องราชอิสริยาภรณ์
 เมื่อวันที่ 16 พฤศจิกายน พ.ศ. 2449 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานเครื่องราชอิสริยาภรณ์จุลจอมเกล้า ชั้น จตุตถจุลจอมเกล้า (จ.จ.) (ฝ่ายใน) (วิสามัญสมาชิกาจตุตถจุลจอมเกล้า) แด่แม่เจ้าศรีโสภาชายาในเจ้าอุปราช (น้อยมหาพรหม ณ น่าน) เจ้าอุปราชนครเมืองน่าน
ถึงแก่อนิจกรรม
 แม่เจ้าศรีโสภาอัครชายา ได้ถึงแก่อนิจกรรม เมื่อปี พ.ศ. 2467 (นับปีใหม่วันที่ 1 เมษายน) ในบันทึกความทรงจำของนายสำราญ จรุงจิตรประชารมย์ มหาดเล็กในเจ้ามหาพรหมสุรธาดาฯ กล่าวถึงงานศพแม่เจ้าศรีโสภาว่า <templatestyles src="แม่แบบ:คำพูด/style.css" />...“ศพของแม่เจ้าศรีโสภา ปลงศพตั้งปราสาท 3 ยอด สวยงามมาก บำเพ็ญกุศล 3 วัน 3 คืน ณ ท้องข่วง มี "“การตี๋มวย (ชกมวย)” “ผุยมะนาว (โปรยทาน)”" พระศพแม่เจ้าศรีโสภา ตั้งบำเพ็ญพระกุศล 3 วัน 3 คืน แล้วนั้น จึงพระราชทานเพลิง ในระหว่างตั้งปลงพระศพแม่เจ้าศรีโสภา ในการออกบำเพ็ญพระกุศล 3 วัน 3 คืนนั้น นอกจากมีการตีมวย (ชกมวย) และผุยมะนาวแล้ว ยังมีการจุดพลุญี่ปุ่นและอุ่มงัน (สมโภช) ด้วยระนาดปาดก้อง (ฆ้อง) (ปี่พาทย์) วงใหญ่ การบรรเลงเป็นเพลงล้านนาไทยโบราณ เท่าที่ผมจำได้มีเพลงม้าย่อง เพลงม้าตึ๊บคอก (กระทืบ) เพลงปราสาทไหว เพลงกราวนอก เพลงแม่ม่ายก้อม (สั้น) เพลงน้ำตกตาด (เหว) เป็นต้น” (ในการปลงศพ การชกมวย ผุยมะนาวในงานศพจะทำได้เฉพาะงานพระศพของเจ้าผู้ครองนครและเจ้านายชั้นสูงเท่านั้น คนสามัญห้ามทำเด็ดขาด เป็นอาณาสิทธิของเจ้าผู้ครองนคร เว้นพระสงฆ์ทรงสมณศักดิ์ให้ทำได้โดยอนุโลม”)
พระราชทานเพลิงศพ
 วันที่ 16 กันยายน พ.ศ. 2468 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เจ้าพนักงานจัดหีบเพลิงส่งไปพระราชทานเพลิงพระศพ แม่เจ้าศรีโสภาอัครชายา (จ.จ.) (ชายาองค์ที่ 1) ในเจ้ามหาพรหมสุรธาดาฯ เจ้าผู้ครองนครน่าน องค์ที่ 64 ณ สุสานหลวงดอนไชย อำเภอเมืองน่าน จังหวัดน่าน โดยได้พระราชทานเงิน 1,000 สตางค์ ผ้าขาว 2 พับ กับเครื่องกัณฑ์เทศน์เปนพิเศษเครื่องหนึ่ง
ราชโอรส/ธิดา.
 แม่เจ้าศรีโสภาอัครชายา และเจ้ามหาพรหมสุรธาดา เจ้าผู้ครองนครน่าน องค์ที่ 64 ทรงมีราชโอรส/ราชธิดา ร่วมกัน 4 องค์ ได้แก่
กีฬาแฮนด์บอลในโอลิมปิกฤดูร้อน 1988

การแข่งขันแฮนด์บอลในโอลิมปิกฤดูร้อน 1988 เป็นการแข่งขันกีฬาแฮนด์บอลในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ 20 กันยายน - 1 ตุลาคม พ.ศ. 2531 จัดขึ้นที่สนาม ซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 282 คน จาก 15 ประเทศ
กีฬายูโดในโอลิมปิกฤดูร้อน 1988

การแข่งขันยูโดในโอลิมปิกฤดูร้อน 1988 เป็นการแข่งขันกีฬายูโดในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ 25 กันยายน - 1 ตุลาคม พ.ศ. 2531 จัดขึ้นที่สนาม Jangchung Gymnasium ซึ่งการแข่งขันกีฬายูโดครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 119 คน จาก 62 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
ปุซเกิซมัซ

ปุซเกิซมัซ (ย่อมาจาก "ปูซัตเกอเซฮาตันมาชารากัต" - แปลตรงตัว#เปลี่ยนทาง 'ศูนย์สุขภาพชุมชน') หมายถึงคลินิกชุมชนที่รัฐบาลมอบอำนาจดำเนินการซึ่งตั้งอยู่กระจายทั่วประเทศอินโดนีเซีย ดูแลโดยกระทรวงสาธารณสุขอินโดนีเซีย และให้บริการสุขภาพแก่ประชาชนในระดับตำบล (sub-district level) แนวคิดนี้ออกแบบเริ่มต้นโดยเก.อา. ซีวาเบ็ซซี (G.A. Siwabessy) รัฐมนตรีว่าการกระทรวงสาธารณสุขคนแรก โปรแกรมสุขภาพชุมชนและสุขภาพแบบป้องกัน (preventive) เป็นส่วนหนึ่งที่ช่วยขับเคลื่อนบริการสุขภาพในประเทศอินโดนีเซีย ในปี ค.ศ. 2014 ทั่วประเทศอินโดนีเซียมีปุซเกิซมัซอยู่ 9,718 แห่งทั่วประเทศ
บริการสุขภาพชุมชนในประเทศอินโดนีเซียนั้นบริหารจัดการด้วยระบบสามระดับ (three-tier system) โดยมีปุซเกิซมัซเป็นระดับบนสุด มีเจ้าหน้าที่และแพทย์ประจำการ และให้บริการสุขภาพมารดาและบุตร, การรักษาผู้ป่วยนอกทั่วไป และบริการสุขภาพแบบป้องกัน, บริการก่อนและหลังคลอด, การสร้างภูมิคุ้มกัน และการควบคุมโรคติดต่อ บริการทางคลินิกเฉพาะทางนั้นมักมีบริการในศูนย์แพทย์ที่มีขนาดใหญ่กว่านี้
ปุซเกิซมัซมีอยู่ด้วยกันสองประเภท คือประเภทที่มีเตียงกับไม่มีเตียง ปุซเกิซมัซที่ไม่มีเตียงมักเป็นศูนย์รักษาผู้ป่วยนอกสาธารณะในระดับทั่วไป และมักปิดบริการหลังช่วงเที่ยง และมีแนวโน้มจะไม่เปิดหรือไม่พร้อมรับมือเหตุฉุกเฉินนอกเวลาคลินิก ศูนย์รูปแบบนี้มักมีเพียง "บีดัน"  คือพยาบาล และแพทย์ทั่วไปซึ่งให้บริการการแพทย์ป้องกันและรักษาทั่วไป 18 ประการ อันรวมถึงการแพทย์ก่อนคลอด (Antenatal) และการวางแผนครอบครัว อย่างไรก็ตามปุซเกิซมัซรูปแบบนี้มักมีปัญหามากมาย เนื่องด้วยมักส่งต่อผู้ป่วยไปยังศูนย์แพทย์ที่สูงกว่าและมีความพร้อมกว่าแทน หากมีผู้ป่วยฉุกเฉิน เจ้าหน้ามีแนวโน้มจะส่งต่อไปยังศูนย์แพทย์ระดับสูงกว่าเลยทันทีโดยไม่แม้แต่จะพยายามให้การปฐมพยาบาลหรือเตรียมผู้ป่วยสำหรับการส่งต่อ
จังหวัดฌิโรนา

ฌิโรนา  หรือ เฆโรนา  เป็นจังหวัดหนึ่งของประเทศสเปน ตั้งอยู่ในแคว้นปกครองตนเองกาตาลุญญาทางภาคตะวันออกเฉียงเหนือของประเทศ มีอาณาเขตทางทิศตะวันตกเฉียงเหนือจรดจังหวัดแยย์ดา ทิศตะวันตกเฉียงใต้จรดจังหวัดบาร์เซโลนา ทิศเหนือจรดประเทศฝรั่งเศส และทิศตะวันออกจรดทะเลเมดิเตอร์เรเนียน
ในปี ค.ศ. 2016 จังหวัดฌิโรนามีประชากร 739,607 คน เมืองหลักและเมืองที่ใหญ่ที่สุดของจังหวัดคือฌิโรนา เขตเมืองของเมืองนี้ (รวมเทศบาลซัล, ซาร์ริอาดาแตร์ และบิลาบลาเร็ชซึ่งอยู่ข้างเคียง) มีประชากรทั้งหมด 144,709 คน คิดเป็นร้อยละ 19.6 ของประชากรทั้งหมด เขตเมืองฌิโรนาและปริมณฑลทำหน้าที่เป็นศูนย์กลางอุตสาหกรรม การค้า และการบริการสำหรับพื้นที่หลายแห่งของจังหวัด
เบลล์ 204/205

เบลล์ 204 และ 205  เป็นเฮลิคอปเตอร์ภาคพลเรือนของรุ่นยูเอช-1 ไอระควอย ซึ่งเป็นเฮลิคอปเตอร์ทางทหารเครื่องยนต์เดี่ยวของตระกูลฮิวอี้ เฮลิคอปเตอร์นี้ใช้สำหรับการขนส่ง และใช้ในหลากหลายอย่าง อย่างการปัดฝุ่นพืชผล การยกสินค้า และการดับเพลิงทางอากาศ
จูลี นิวมาร์

จูลี นิวมาร์  เกิด 16 สิงหาคม ค.ศ. 1933 เป็นนักแสดงหญิง นักเต้น นักร้อง ชาวอเมริกัน เป็นที่รู้จักในหลายบทบาททั้งละครเวที ภาพยนตร์ โทรทัศน์ เธอได้รับรางวัลโทนี สาขานักแสดงหญิงในละครเวทียอดเยี่ยม จากบท เคทริน สเวก ในละครบรอดเวย์เรื่อง "The Marriage-Go-Round" จากนั้นได้แสดงในเรื่องเดียวอีกครั้งในฉบับภาพยนตร์ปี ค.ศ. 1961 และในคริสต์ทศวรรษ 1960 เธอแสดงในซีรีส์โทรทัศน์ในบทแคตวูแมน เรื่อง "Batman" (1966–1967) และในละครเวที เธอรับบทลอราใน "Damn Yankees!" (1961) และเออร์มาใน "Irma la Douce" (1965) 
เธอยังแสดงมิวสิกวิดีโอของจอร์จ ไมเคิล ในปี ค.ศ. 1992 กับซิงเกิล "Too Funky" และรับบทเป็นตัวเองในภาพยนตร์ "To Wong Foo, Thanks for Everything! Julie Newmar" (1995) เธอยังพากย์เสียงในภาพยนตร์แอนิเมชันเรื่อง "" (2016) และ "Batman vs. Two-Face" (2017) โดยพากย์เป็นแคตวูเมน ในโอกาสครบรอบ 50 ปี ของซีรีส์ แบตแมนฉบับดั้งเดิม
ฟอสเตอร์เดอะพีเพิล

ฟอสเตอร์เดอะพีเพิล  เป็นกลุ่มดนตรีสัญชาติอเมริกันแนวอินดีป็อป ก่อตั้งวงในลอสแอนเจลิส รัฐแคลิฟอร์เนีย ในปี ค.ศ. 2009 สมาชิกปัจจุบันประกอบด้วยมาร์ก ฟอสเตอร์ นักร้องนำ และไอซอม อินนิส มือคียบอร์ด
ฟอสเตอร์ได้ก่อตั้งวงขึ้นในปี ค.ศ. 2009 หลังจากใช้เวลาหลายปีในการเป็นนักดนตรีและทำจิงเกิลสำหรับการค้าในลอสแอนเจลิส พอวงมีเพลงไวรัล "Pumped Up Kicks" ที่ประสบความสำเร็จในปี ค.ศ. 2010 ก็ได้เซ็นสัญญากับสตาร์ไทม์อินเตอร์เนชันแนล และมีฐานแฟนเพลงมากขึ้น จากการที่วงแสดงในคลับและปรากฏตัวในเทศกาลดนตรี หลังจากออกอัลบั้มแรกชุด "Torches" ในเดือนพฤษภาคม ค.ศ. 2011 เพลง "Pumped Up Kicks" ก็โด่งดังข้ามไปบนวิทยุในช่วงกลางปี ค.ศ. 2011 จนในที่สุดสามารถไต่ชาร์ตบิลบอร์ดฮอต 100 สูงสุดอันดับ 3 ในอัลบั้มยังมีซิงเกิล "Helena Beat" และ "Don't Stop (Color on the Walls)" วงยังได้รับการเสนอชื่อเข้าชิงรางวัลแกรมมี 3 ครั้งจากอัลบั้ม "Torches" และซิงเกิล "Pumped Up Kicks"
หลังจากออกทัวร์สนับสนุนอัลบั้ม "Torches" นาน 2 ปี วงออกอัลบั้มชุดที่ 2 ชื่อ "Supermodel" ในเดือนมีนาคม ค.ศ. 2014 มีซิงเกิลแรก "Coming of Age" ในเดือนกรกฎาคม ค.ศ. 2017 วงออกอัลบั้มชุดที่ 3 "Sacred Hearts Club" และยังได้เพิ่มไอซอม อินนิส และฌอน คิมิโน ที่เคยเป็นสมาชิกวงร่วมทัวร์ มาเป็นสมาชิกอย่างเป็นทางการ
ดับเบิลยูดับเบิลยูอี 2K17

ดับเบิลยูดับเบิลยูอี 2K17  เป็นวิดีโอเกมมวยปล้ำอาชีพที่ผลิตโดย Yuke's และ Visual Concepts และจัดจำหน่ายโดย 2K Sports ในรูปแบบเพลย์สเตชัน 3 ,เพลย์สเตชัน 4 ,เอกซ์บ็อกซ์ 360 ,เอกซ์บ็อกซ์วัน และไมโครซอฟท์ วินโดวส์ โดยภาคนี้เป็นภาคต่อจากดับเบิลยูดับเบิลยูอี 2K16 และเป็นวีดิโอเกมที่ 4 ในซีรีส์ดับเบิลยูดับเบิลยูอี 2K
เหรียญ &quot;สำหรับการป้องกันที่เคียฟ&quot;

เหรียญ "สำหรับการป้องกันที่เคียฟ"  เป็นเหรียญที่ระลึกของสหภาพโซเวียตในช่วงหลังสงครามโลกครั้งที่สอง เหรียญได้รับการประกาศจากประธานคณะผู้บริหารสูงสุดของสภาโซเวียตสูงสุดในวันที่ 21 มิถุนายน พ.ศ. 2504 เพื่อมอบให้กับผู้ที่ช่วยป้องกันเคียฟจากการโจมตีของนาซีเยอรมนี
เหรียญ "สำหรับการป้องกันที่เคียฟ" เป็นรางวัลที่มอบให้กับทุกคนที่มีส่วนร่วมในการปกป้องนครวีรชนเคียฟไม่ว่าจะเป็นทหาร, คนงาน, ทหารรักษาการณ์ และ อื่น
ลักษณะเหรียญ.
เหรียญ "สำหรับการป้องกันที่เคียฟ" มีเส้นผ่านศูนย์กลาง 32 มิลลิเมตร ขอบเหรียญยกขึ้น ในเหรียญมีภาพของอาคาร Verkhovna Rada building และมีธงโบกสะบัดจากเสาบนหลังคา ด้านหน้าอาคารมีทหาร, กะลาสี, คนงาน และ ผู้หญิงถือปืนไรเฟิลหันไปทางซ้ายของเหรียญ ด้านบนมีอักษรเขียนว่า "สำหรับการป้องกันที่เคียฟ" ด้านล่างเหรียญมีรูปดาวและริบบิ้นตรงกลางมีรวงข้าวอยู่ด้านข้างของริ้บบิ้น ด้านหลังของเหรียญมีรูปค้อนและเคียวอันเป็นสัญลักษณ์ของโซเวียตอยู่ด้านบนและมีตัวอักษรด้านล่างรูปค้อนเคียวเขียนไว้ว่า "เพื่อสำหรับมาตุภูมิโซเวียต"
ไมตี โม (คิกบ็อกเซอร์)

ซิอาลา-โม ซิลิกา (8 ตุลาคม ค.ศ. 1970 —) มักเรียกในชื่อ ไมตี โม  เป็นทั้งคิกบ็อกเซอร์, นักมวยสากล และนักต่อสู้แบบผสมชาวอเมริกันเชื้อสายซามัว ผู้เข้าแข่งขันในรุ่นเฮฟวี่เวท ความสำเร็จในศึกเค-วันของเขา ได้แก่ การชนะการแข่งขันเค-วันเวิลด์กรังด์ปรีซ์ 2004 อินลาสเวกัส II และเค-วันเวิลด์กรังด์ปรีซ์ 2007 อินฮาวาย ส่วนในศิลปะการต่อสู้แบบผสม เขาได้เข้าแข่งขันเค-วันฮีโรส์, เบลลาเตอร์ เอ็มเอ็มเอ, ดรีม, โรด เอฟซี รวมถึงเข้าร่วมในรายการไดนาไมต์!! ยูเอสเอ และไดนาไมต์!! 2008
เมื่อวันที่ 24 กันยายน ค.ศ. 2016 เขาชนะการแข่งขันโรด เอฟซี โอเพนเวท ในศึกโรด เอฟซี 33 โดยการชนะน็อกชเว ฮง-มัน จากประเทศเกาหลีใต้
เลกาเซเรียบี

เลกาเซเรียบี  หรือ เลกาบี ("Serie B Football League") องค์กรผู้จัดการแข่งขันฟุตบอลอาชีพลำดับที่ 2 ของ ประเทศอิตาลี อย่าง เซเรียบี 
เลกาเซเรียบีก่อตั้งขึ้นเมื่อวันที่ 7 กรกฎาคม ค.ศ. 2010 หรือ 1 อาทิตย์ภายหลังจากที่ เซเรียอา และ เซเรียบี ได้แยกตัวออกจาก เลกากัลโช่ หรือ ฟุตบอลลีกของอิตาลีทำให้เลกากัลโช่สิ้นสุดลงและในเดือนเมษายน ค.ศ. 2011 เลกาเซเรียบีได้เข้าร่วม สมาคมฟุตบอลลีกอาชีพยุโรป
บัลดัวร์ ฟ็อน ชีรัค

บัลดัวร์ เบ็นเนอดิคท์ ฟ็อน ชีรัค  เป็นนักการเมืองนาซี ผู้เป็นที่รู้จักในฐานะผู้นำฝ่ายเยาวชนของพรรคนาซีโดยดำรงตำแหน่งเป็นหัวหน้าของยุวชนฮิตเลอร์ ตั้งแต่ปี ค.ศ. 1931 ถึง ค.ศ. 1940 หลังจากนั้นต่อมาเขาได้รับตำแหน่งเป็นเกาไลเทอร์และไรชส์ชตัทฮัลเทอร์ ("ผู้ว่าการแห่งไรช์") แห่งเวียนนา ภายหลังสงครามโลกครั้งที่สอง เขาถูกตัดสินว่ามีความผิดฐานก่ออาชญากรรมต่อมนุษยชาติในการพิจารณาคดีเนือร์นแบร์คและถูกลงโทษให้จำคุกเป็นเวลา 20 ปี
อาร์ทัวร์ อัคส์มัน

อาร์ทัวร์ อัคส์มัน  เป็นชาวเยอรมัน ดำตงตำแหน่งเป็นไรชส์ยูเกินด์ฟือเรอร์ของยุวชนฮิตเลอร์ ตั้งแต่ปี ค.ศ. 1940 จนกระทั่งสงครามยุติลงในปี ค.ศ. 1945.เขาได้เป็นนาซีคนสุดท้ายที่มีชีวิตอยู่ด้วยตำแหน่งที่เทียบเท่ากับไรชส์ฟือเรอร์
ฮิโกมะ อูเอโนะ

ฮิโกมะ อูเอโนะ (; โรมาจิ: "Ueno Hikoma"; 15 ตุลาคม ค.ศ. 1904) เป็นผู้บุกเบิกการถ่ายภาพชาวญี่ปุ่น เกิดในนางาซากิ ขึ้นชื่อเรื่องการถ่ายภาพคนได้ดี มักถ่ายบุคคลสำคัญชาวญี่ปุ่นและต่างประเทศ และยังถ่ายภาพทัศนียภาพได้อย่างดีเยี่ยม โดยเฉพาะอย่างยิ่งที่เมืองนางาซากิและบริเวณโดยรอบ อูเอโนะเป็นบุคคลสำคัญในการถ่ายภาพของญี่ปุ่นในศตวรรษที่ 19 ที่ประสบความสำเร็จในการถ่ายภาพเพื่อการค้าอย่างมีศิลปะ เขายังเป็นผู้สอนถ่ายภาพอีกด้วย
ไรชส์ยูเกินท์ฟือเรอร์

ไรชส์ยูเกินท์ฟือเรอร์ ("ผู้นำยุวชนไรช์") เป็นตำแหน่งกึ่งทหารระดับสูงของยุวชนฮิตเลอร์ ผู้ดำรงตำแหน่งคนแรกคือบัลดัวร์ ฟ็อน ชีรัค และต่อมาโดยอาร์ทัวร์ อัคส์มัน ในช่วงแรกนั้น ยังไม่มีเครื่องหมายประจำตำแหน่ง และชีรัคสามารถมองเห็นได้ในรูปถ่ายร่วมสมัยที่ใส่เสื้อเชิ้ตสีน้ำตาลของพรรคนาซีประดับด้วยปลอกแขนตราสัญลักษณ์ยุวชนฮิตเลอร์ อย่างก็ตาม ต่อมาอักซ์มันน์ก็ได้ใช้เครื่องหมายประจำตัวที่มีคล้ายกับไรชส์ฟือเรอร์-เอ็สเอ็ส
ต่อมาอักซ์มันน์และชีรัคถูกตราหน้าว่าเป็นอาชญากรสงครามโดยภายใต้การนำของฝ่ายสัมพันธมิตร ภายหลังสงครามโลกครั้งที่สองสิ้นสุดลง โดยเฉพาะอย่างยิ่งสำหรับบทบาทที่ทั้งสองคนนั้นได้ทำให้จิตใจกลายเป็นเด็กไม่ดี
ยูลีอุส เชร็ค

ยูลีอุส เชร็ค  เป็นเจ้าหน้าที่นาซีระดับชั้นอาวุโสและเป็นคนสนิทใกล้ชิดของอดอล์ฟ ฮิตเลอร์
เขาเกิดในเมืองมิวนิก,เชร็คได้เข้าเป็นทหารในสงครามโลกครั้งที่หนึ่งและหลังจากนั้นไม่นานก็ได้เข้าร่วมหน่วยกึ่งทหารปีกขวา.เขาได้เข้าร่วมพรรคนาซีในปี ค.ศ. 1920 และก็ได้พัฒนาความสัมพันธ์ใกล้ชิดกับอดอล์ฟ ฮิตเลอร์.เชร็คเป็นสมาชิกที่ร่วมก่อตั้งหน่วยชตูร์มับไทลุง-(กองกำลังพายุหรือหน่วยเอสเอ)และทำหน้าที่ในการพัฒนาหน่วย.ต่อมาในปี ค.ศ. 1925 เขาได้เป็นผู้นำคนแรกของหน่วยชุทซ์ชทัฟเฟิล("หน่วยคุ้มกัน"หรือหน่วยเอ็สเอ็ส) จากนั้นเขาได้ทำหน้าที่จากเวลาเป็นคนขับรถให้กับฮิตเลอร์.เชร็คได้ป่วยเป็นโรคเยื่อหุ้มสมองอักเสบในปี ค.ศ. 1936 และเสียชีวิตในวันที่ 16 พฤษภาคม.ฮิตเลอร์ได้จัดงานศพให้กับเขาอย่างสมเกียรติแบบระดับรัฐโดยมีสมาชิกหลายคนของชนชั้นนาซีกับฮิตเลอร์ได้กล่าวยกย่องสรรเสริญแก่เขา
อุลตร้าแมน (ภาพยนตร์ปี พ.ศ. 2510)

อุลตร้าแมน  เป็นภาพยนตร์แนวโทะกุซะสึไคจูซุเปอร์ฮีโร่ ญี่ปุ่น ในปี ค.ศ. 1967 ออกฉายครั้งแรกในวันที่ 22 กรกฎาคม ค.ศ. 1967 ที่ประกอบด้วยเนื้อหาที่ได้รับการแก้ไขใหม่จากซีรีส์โทรทัศน์ดั้งเดิม
การผลิต.
ภาพยนตร์อุลตร้าแมน ถูกสร้างสรรค์จากตอนที่ 1, 8, 26 และ 27 จากทีวีซีรีส์โทรทัศน์ อุลตร้าแมน ที่ออกอากาศทางสถานีโทรทัศน์ของญี่ปุ่น ทีบีเอส เทเลวิชั่น ในช่วงระหว่างปี ค.ศ. 1966 - 1967 โดยภาพยนตร์ได้ถูกผลิตเป็น 35 มม. จากทีวีซีรีส์อยู่ที่ 16 มม.
การจำหน่าย/เผยแพร่.
อุลตร้าแมน ถูกจัดจำหน่าย 22 กรกฎาคม ค.ศ. 1967 โดยโตโฮ เป็นผู้จัดจำหน่าย ภาพยนตร์เรื่องนี้ไม่เคยได้รับการเผยแพร่ออกมาอย่างเป็นทางการในสหรัฐอเมริกา
เชิงอรรถ.
<templatestyles src="Reflist/styles.css" />
<templatestyles src="Refbegin/styles.css" />
<templatestyles src="Refbegin/styles.css" />
เคียวโกะ อิโนอูเอะ

เคียวโกะ อิโนอูเอะ (อักษรโรมัน: Kyoko Inoue; 22 เมษายน ค.ศ. 1969 –) เป็นนักมวยปล้ำอาชีพหญิงชาวญี่ปุ่น เธอเป็นแชมป์รายการดับเบิลยูดับเบิลยูดับเบิลยูเอ เวิลด์ซิงเกิลแชมเปียนชิพสามสมัย และเป็นผู้หญิงคนแรกที่ชนะการแข่งรายการของผู้ชายในประเทศญี่ปุ่น นอกจากนี้ เธอยังเป็นผู้ก่อตั้่ง"โจชิ"โปรโมชัน นีโอเจแปนเลดีส์โปรเรสต์ลิง และภายหลังออกจากงานของนีโอในเดือนพฤษภาคม ค.ศ. 2010 อิโนะอุเอะก็ได้ก่อตั้งเวิลด์วูแมนโปร-เรสต์ลิงไดอานาโปรโมชันในเดือนมกราคม ค.ศ. 2011 ทั้งนี้ เคียวโกะ อิโนอูเอะ ได้รับการฝึกสอนจากจากัวร์ โยโกตะ ซึ่งเป็นนักมวยปล้ำที่มีชื่อเสียงชาวญี่ปุ่น
เคียวโกะ อิโนอูเอะ เคยปะทะฝีมือแบบของจริง กับนักมวยไทยสาวประเภทสอง ปริญญา เจริญผล (น้องตุ้ม)
ยูโรคอปเตอร์ อีซี145

แอร์บัสเฮลิคอปเตอร์ เฮช145 (หรือนามเดิมว่า ยูโรคอปเตอร์ อีซี145) เป็นเฮลิคอปเตอร์อเนกประสงค์เครื่องยนต์คู่เบา ผลิตและพัฒนาโดยแอร์บัสเฮลิคอปเตอร์ ในช่วงแรกเรียกว่า "บีเค 117" เฮช145 พัฒนาต่อจากเอ็มบีบี/คาวาซากิ บีเค 117 ซี1 ซึ่งกลายเป็นส่วนหนึ่งของผลิตภัณฑ์ยูโรคอปเตอร์ซึ่งผลิตเมื่อปี พ.ศ. 2535 และควบรวมกิจการระหว่างเฮลิคอปเตอร์เอ็มบีบีภายใต้ไดม์เลอร์-เบนซ์กับยูโรคอปเตอร์ เฮลิคอปเตอร์รุ่นปรับปรุง อีซี145 ที2 ถูกเปลี่ยนชื่อเป็น เฮช145 ในปี พ.ศ. 2558
เฮช145 เป็นอากาศยานเครื่องยนต์คู่และสามารถบรรทุกผู้โดยสารได้สูงสุดเก้าคนพร้อมกับลูกเรือสองคน ขึ้นอยู่กับการกำหนดค่าของลูกเรือ เฮลิคอปเตอร์ลำนี้ผลิตขึ้นเพื่อการขนส่งผู้โดยสาร, การขนส่งบุคลากรในองค์กร, บริการการแพทย์ฉุกเฉิน (EMS), การค้นหาและกู้ภัย, และภารกิจแบบอเนกประสงค์เพื่อสาธารณะ
เฮลิคอปเตอร์รุ่นทางทหารยังถูกผลิตภายใต้นาม เช่น เฮช145เอ็ม หรือยูเฮช-72 และถูกใช้สำหรับการฝึกอบรม การส่งกำลังบำรุง การขนส่งทางการแพทย์ การลาดตระเวน การโจมตีเบา และการปฏิบัติการส่งกำลังทางทหาร
รุ่นเฮลิคอปเตอร์.
รุ่น Militarized ของ H145 สามารถติดตั้งระบบป้องกันด้วยขีปนาวุธทิ้งตัว ป้องกันตัวถังเชื้อเพลิงแบบปิดผนึกเซ็นเซอร์อินฟาเรด /อินฟราเรดแบบออปติคัลจุดแข็งสำหรับอาวุธยุทโธปกรณ์ (เช่น ระบบจรวดขนาด 70 มิลลิเมตร) ระบบการสื่อสาร ,ระบบนำร่องทางการทหาร และระบบป้องกันตัวเองด้วยอิเล็กทรอนิกส์
เป็นเฮลิคอปเตอร์กองทัพ ดำเนินการโดยกองทัพสหรัฐ
ประเทศที่ใช้.
ข้อมูลมาจากกันยายน ค.ศ. 2012
งานราชการ.
3 on order for Serbian police helicopter unit
Helistar Colombia EC-145
เทศมณฑลของประเทศอิหร่าน

ในประเทศอิหร่าน เทศมณฑล หรือ แชฮ์เรสทอน  เป็นเขตการปกครองของจังหวัดซึ่งอยู่ในระดับสูงกว่า ศัพท์ "แชฮ์เรสทอน" มาจากคำว่า "แชฮร์"  ซึ่งแปลว่า "เมือง" หรือ "นคร" ประสมกับหน่วยคำเติมท้าย "เอสทอน"  ซึ่งแปลว่า "ดินแดนแห่ง"
เทศมณฑลของอิหร่านประกอบด้วยอำเภอหรือ "แบฆช์"  ตั้งแต่หนึ่งอำเภอขึ้นไป เทศมณฑลโดยทั่วไปยังครอบคลุมทั้งเมืองหรือ "แชฮร์" และตำบลหรือ "เดเฮสทอน"  ซึ่งเป็นการรวมกลุ่มของหมู่บ้านที่อยู่ติดกันในชนบท แต่ละเทศมณฑลจะมีเมืองหนึ่งเมืองที่ทำหน้าที่เป็นเมืองหลักของเทศมณฑลนั้น
แต่ละเทศมณฑลได้รับการบริหารโดยสำนักงานผู้ว่าการหรือ "แฟร์มอนดอรี"  ซึ่งประสานงานสาธารณะต่าง ๆ กับหน่วยงานอื่น ๆ โดยมีผู้ว่าการหรือ "แฟร์มอนดอร์"  เป็นหัวหน้าและเจ้าหน้าที่ตำแหน่งสูงสุดในสำนักงานนั้น
ในบรรดาจังหวัดต่าง ๆ ของอิหร่านนั้น จังหวัดฟอร์สมีจำนวนเทศมณฑลมากที่สุด (36 เทศมณฑล) ในขณะที่จังหวัดโกมมีเพียงเทศมณฑลเดียวโดยจังหวัดและเทศมณฑลมีอาณาเขตตรงกัน ใน พ.ศ. 2548 อิหร่านมี 324 เทศมณฑล แต่ใน พ.ศ. 2564 มี 443 เทศมณฑล
โครงสร้าง.
ตารางต่อไปนี้อาจมีประโยชน์ในการทำความเข้าใจเขตการปกครองของอิหร่านได้ดีขึ้น สมมุติว่าจังหวัด ว แบ่งออกเป็นสองเทศมณฑล ได้แก่ เทศมณฑล ก และเทศมณฑล ข เทศมณฑล ก แบ่งออกเป็น 3 อำเภอ ได้แก่ อำเภอกลาง, อำเภอ ค และอำเภอ ง อำเภอกลางคืออำเภอที่มีเมือง จ เป็นเมืองหลักของเทศมณฑล แต่ละอำเภอประกอบด้วยเมืองอย่างน้อยหนึ่งเมืองหรือตำบล (กลุ่มหมู่บ้านชนบท) อย่างน้อยหนึ่งตำบล ในตัวอย่างนี้ อำเภอกลางประกอบด้วยเมือง จ, เมือง ฉ และตำบล ช ซึ่งประกอบด้วยหมู่บ้าน บ1, บ2, บ3 และ บ4; อำเภอ ค ประกอบด้วยเมือง ซ และตำบล ฌ; เขต ง ไม่มีเมืองแต่มีตำบล ญ เพียงตำบลเดียว เทศมณฑลที่เล็กที่สุดจะมีเมืองเพียงเมืองเดียวซึ่งประกอบเป็นอำเภอเพียงอำเภอเดียว มีชื่อว่า อำเภอกลาง เทศมณฑล ข ในตารางต่อไปนี้เป็นเทศมณฑลประเภทดังกล่าว ซึ่งมีเมือง ฎ เพียงเมืองเดียว
อิท (นวนิยาย)

อิท ("มัน", "สิ่งนั้น") เป็นนวนิยายแนวสยองขวัญจากประเทศสหรัฐอเมริกาเมื่อ ค.ศ. 1986 เขียนโดยสตีเฟน คิง เล่าเรื่องประสบการณ์ของเด็กเจ็ดคนที่ถูกหลอกหลอนโดยบางสิ่งบางอย่างที่อาศัยความกลัวของเหยื่อเข้าทำร้าย ส่วนใหญ่สิ่งนั้นจะปรากฏตัวในรูปร่างของตัวตลกเพื่อล่อลวงเหยื่อที่เป็นเด็ก
คิงกล่าวว่าเขาคิดเรื่องนี้ขึ้นครั้งแรกตั้งแต่ปี 1978 และเริ่มเขียนเมื่อปี 1981 เดิมตั้งใจให้ตัวร้ายหลักของเรื่องเป็นตัวโทรลล์เหมือนในหนังสือเด็กเรื่อง "Three Billy Goats Gruff" แต่อยู่ในท่อระบายน้ำแทนที่จะเป็นใต้สะพาน นอกจากนี้ยังตั้งใจตั้งแต่แรกให้เล่าเรื่องสอดประสานกันระหว่างวัยเด็กและวัยผู้ใหญ่ของตัวละครกลุ่มเดียวกัน
นวนิยายเรื่องนี้ได้รับรางวัล British Fantasy Award เมื่อปี 1987 และได้รับการเสนอชื่อเข้าชิงรางวัล Locus และ World Fantasy ในปีเดียวกัน
อิท ฉบับนิยายเขียนโดยสตีเฟน คิง แปลโดยแพรวสำนักพิมพ์ เรื่องเริ่มต้นที่วันฝนตกวันหนึ่งในเมืองแดร์รี่และเด็กชายตัวเล็กสวมเสื้อกันฝนสีเหลืองและรองเท้าบูทยางสีแดง เด็กน้อยวิ่งตามประกบเรือกระดาษหนังสือพิมพ์ที่พี่ชายพับให้และเคลือบพาราฟินอย่างดี มันลอยไปถึงแอ่งน้ำขัง ตรงหน้าท่อระบายน้ำ ก่อนจะหายลงไปในท่อจนได้ ในท่อนั้นไม่ได้มีเพียงเรือกระดาษและน้ำที่หมุนวน ยังมีดวงตาสีเหลืองของตัวตลกด้วย ตอนนั้นเองที่เด็กชายได้รู้ว่าไม่ใช่แค่เรือกระดาษเท่านั้นที่หายลงท่อไปได้ แต่แขนซ้ายของเขาเองก็หลุดหายเข้าไปในท่อระบายน้ำได้เหมือนกัน
โยเซ็ฟ แบร์ชท็อลท์

โยเซ็ฟ แบร์ชท็อลท์  เป็นสมาชิกพรรคนาซีระดับชั้นอาวุโสช่วงแรกและเป็นผู้ร่วมก่อตั้งกองกำลังกึ่งทหารทั้งสองหน่วยได้แก่ หน่วยชตวร์มอัพไทลุง (เอ็สอา) และหน่วยชุทซ์ชตัฟเฟิล (เอ็สเอ็ส)
แบร์ชท็อลท์ได้เข้าเป็นทหารในสงครามโลกครั้งที่หนึ่งและด้วยความพ่ายแพ้สงครามของเยอรมนีทำให้เขาเข้าร่วมพรรคกรรมกรเยอรมัน(DAP).พรรคการเมืองขนาดเล็กที่มีอุดมการณ์สุดโต่งในสมัยนั้น เขายังคงอยู่ในพรรคหลังจากที่มันได้กลายเป็นที่รู้จักกันเป็นอย่างดีในฐานะพรรคกรรมกรชาติสังคมนิยมเยอรมันหรือพรรคนาซี(NSDAP) และกลายเป็นผู้บัญชาการคนที่สองของหน่วยชุทซ์ชทัฟเฟิลหรือหน่วยเอ็สเอ็ส ตั้งแต่เมษายน ปี ค.ศ. 1926 ถึง มีนาคม ค.ศ. 1927.
ภายหลังจากที่เขาได้ลาออกจากผู้นำหน่วยเอ็สเอ็ส แบร์ชท็อลท์ได้ใช้เวลาส่วนใหญ่ในการเขียนหนังสือนิตยสารและวารสารของนาซี เขารอดชีวิตจากสงคราม แต่กลับถูกจับกุมโดยฝ่ายสัมพันธมิตร ต่อมาแบร์ชท็อลท์ก็ได้รับการปล่อยตัวและเสียชีวิตในปี ค.ศ. 1962 เขาได้เป็นบุคคลที่รอดชีวิตคนสุดท้ายจากที่ครองยศตำแหน่งของไรชส์ฟือเรอร์-เอ็สเอ็สและเป็นเพียงคนเดียวที่รอดชีวิตในช่วงสงครามโลกครั้งที่สอง
ไมเคิล คอลลินส์ (นักบินอวกาศ)

ไมเคิล คอลลินส์ (อังกฤษ: Michael Collins) (เกิด: 31 ตุลาคม ค.ศ. 1930 – 28 เมษายน ค.ศ. 2021) เป็นนักบินอวกาศชาวอเมริกันและนักบินทดสอบ ได้รับการคัดเลือกให้เป็นส่วนหนึ่งของกลุ่มนักบินอวกาศสิบสี่คนที่สามในปีพ.ศ. 2506 เขาบินเข้าไปในอวกาศสองครั้ง ภารกิจแรกคือเจมินิ 10 ไมเคิล คอลลินส์ได้เข้าร่วมภารกิจโครงการอะพอลโล 11 เขาไปดวงจันทร์กับนีล อาร์มสตรอง และเอดวิน อัลดริน เขาเป็นหนึ่งใน 24 คนที่ได้เดินทางไปยังดวงจันทร์
เขาเป็นกัปตันใน โครการอะพอลโล
เขาเดินทางมายังประเทศไทยอย่างเป็นทางการ เมื่อปี พ.ศ. 2512 ในการนั้นพระบาทสมเด็จพระเจ้าอยู่หัวฯ ทรงพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้น ตริตราภรณ์ช้างเผือก ให้แก่เขาด้วย
ไมเคิล คอลลินส์ เสียชีวิตเมื่อวันที่ 28 เมษายน ค.ศ. 2021
แอร์ฮาร์ท ไฮเดิน

แอร์ฮาร์ท ไฮเดิน  เป็นสมาชิกพรรคนาซีระดับชั้นอาวุโสช่วงแรกและเป็นผู้บัญชาการคนที่สามของกองกำลังปีกกึ่งทหารทั้งสองหน่วยของหน่วยชตวร์มอัพไทลุง (เอ็สอา) และหน่วยชุทซ์ชตัฟเฟิล (เอ็สเอ็ส) เขาได้รับการแต่งตั้งให้เป็นหัวหน้าของหน่วยเอ็สเอ็ส,ระดับชั้นหัวกะทิของหน่วยเอ็สอานปี ค.ศ. 1927 ในช่วงเวลานั้นจำนวนสมาชิกของหน่วยเอ็สเอ็สมีจำนวนน้อยกว่าหนึ่งพันคนและไฮเดินพบว่ามันยากที่จะรับมือจำนวนขนาดใหญ่ของหน่วยเอสเอ ไฮเดินนั้นไม่ประสบความสำเร็จและสมาชิกของหน่วยเอ็สเอ็สเริ่มลดลงจำนวนมากภายใต้การนำของเขา ดังนั้นเขาจึงถูกไล่ออกจากตำแหน่งในปี ค.ศ. 1929 ได้มีการประกาศอย่างเป็นทางการว่าเขามี "เหตุผลทางครอบครัว" เขาถูกจับกุมหลังจากที่นาซีได้ขึ้นครองอำนาจ ในปี ค.ศ. 1933 และถูกประหารชีวิตในปีเดียวกัน
คาร์ล ฮังเคอ

คาร์ล เอากุสท์ ฮังเคอ  เป็น "ไรชส์ฟือเรอร์-เอ็สเอ็ส" คนสุดท้ายแห่งหน่วยชุทซ์ชตัฟเฟิล (เอ็สเอ็ส) และเป็นเจ้าหน้าที่ของพรรคนาซีแห่งนาซีเยอรมนี เขาได้ทำหน้าที่เป็นเกาไลเทอร์แห่งไซลีเชียตอนล่าง ตั้งแต่ ปี ค.ศ. 1941 ถึง ค.ศ. 1945 และได้เป็นไรชส์ฟือเรอร์-เอ็สเอ็สครั้งสุดท้ายเพียงไม่กี่วันในปี ค.ศ. 1945 เขาถูกยิงจนเสียชีวิตโดยพลพรรคต่อต้านชาวเช็ก เมื่อวันที่ 8 มิถุนายน ค.ศ. 1945
ปฏิบัติการไรน์ฮาร์ท

ปฏิบัติการไรน์ฮาร์ท  เป็นรหัสนามที่มอบให้กับแผนการลับของนาซีเยอรมันที่จะทำการสังหารหมู่ชาวโปแลนด์เชื้อสายยิวส่วนใหญ่ในรัฐบาลสามัญเยอรมันในเขตการยึดครองโปแลนด์ในช่วงสงครามโลกครั้งที่สอง ปฏิบัติการครั้งนี้เป็นช่วงที่เลวร้ายที่สุดของการฆ่าล้างเผ่าพันธุ์โดยนาซี (Holocaust) และเป็นการแนะนำของค่ายมรณะ
ชาวยิวกว่าสองล้านคนได้ถูกส่งตัวไปยังค่ายเบวเชตซ์, ค่ายโซบีบอร์ และค่ายเทรบลิงคา เพื่อที่จะทำการประหารชีวิตในห้องรมแก๊สที่ถูกสร้างขึ้นเพื่อจุดประสงค์นั้น นอกจากนี้แล้ว ยังได้มีการใช้ก๊าซที่สามารถฆ่าคนได้เป็นจำนวนมากได้อย่างง่ายดายคือ ก๊าซซือโคลน เบ (Zyklon B) มันได้ถูกนำไปใช้ในช่วงเวลาเดียวกันกับค่ายกักกันไมดาแนก (Majdanek) และค่ายกักกันเอาช์วิทซ์ที่ 2-เบียร์เคเนาใกล้กับค่ายเอาชวิทซ์ที่ 1 สำหรับนักโทษชาวโปแลนด์
เกมกระตุกขวัญ

เกมกระตุกขวัญ  เป็นภาพยนตร์แนวระทึกขวัญเชิงจิตวิทยาจากประเทศสหรัฐอเมริกา ออกฉายเมื่อปี 2017 กำกับโดย Mike Flanagan และเขียนบทโดย Jeff Howard และ Flanagan ดัดแปลงจากนวนิยายเรื่อง "Gerald's Game" ของ Stephen King ออกฉายครั้งแรกเมื่อ 29 กันยายน 2017 ทาง Netflix
เจ้าชายเว็ลฟ์ แอนสท์ แห่งฮันโนเฟอร์

เว็ลฟ์ แอนสท์ เจ้าชายแห่งฮันโนเฟอร์ (เป็นพระโอรสในเจ้าชายเกออร์ก วิลเฮล์ม แห่งฮันโนเฟอร์ และเจ้าหญิงโซฟีแห่งกรีซและเดนมาร์ก ประสูติ ณ พระราชวังเว็ลฟ์ในมิวนิก โดยพระองค์ทรงเป็นพระภาคิไนยในเจ้าชายฟิลิป ดยุกแห่งเอดินบะระ หลังจากพระองค์ทรงเจริญพระชันษามากแล้ว จึงได้เสด็จไปประทับ ณ ประเทศอินเดียเป็นการถาวร
เจ้าชายเว็ลฟ์ แอนสท์ แห่งฮันโนเฟอร์ ได้เสกสมรสกับทูรียา ฮันโนเฟอร์ อย่างไรก็ดี เนื่องจากการเสกสมรสมิได้รับการยอมรับ ทำให้ไม่สามารถดำรงพระอิสริยยศชั้นเจ้าหญิงได้ มีแต่เพียงนามลำลองว่า ทูรียา ฮันโนเฟอร์ เพียงเท่านั้น ทั้งสองมีพระธิดาร่วมกันเพียงพระองค์เดียวคือ เจ้าหญิงซาสเกียแห่งฮันโนเฟอร์ (พระบุตรที่เกิดมาสามารถดำรงพระอิสริยยศได้)
พระองค์สิ้นพระชนม์ขณะมีพระชันษา 33 ปี จากภาวะเลือดออกในสมอง หลังจากที่ทรงล้มขณะเล่นคาราเต้ และทรงเป็นอัมพาตได้ 2 เดือน
ความเกี่ยวข้องกับราชวงศ์ยุโรป.
พระองค์ทรงมีความเกี่ยวข้องกับพระราชวงศ์หลายราชวงศ์ โดยทางฝ่ายพระมารดานั้น เป็นพระภาคิไนยใน เจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระญาติชั้นที่ 1 ใน เจ้าชายชาลส์ เจ้าชายแห่งเวลส์ ส่วนทางฝ่ายพระบิดานั้น ทรงเป็นพระภาติยะใน เฟรเดอริกาแห่งฮาโนเวอร์ สมเด็จพระราชินีแห่งกรีซ ซึ่งเป็นพระขนิษฐาแท้ๆในพระบิดาของพระองค์ จึงทรงเป็นพระญาติชั้นที่ 1 ใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน ทั้งนี้ ยังทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร จักรพรรดิวิลเฮล์มที่ 2 แห่งเยอรมนี พระเจ้าคริสเตียนที่ 9 แห่งเดนมาร์ก จักรพรรดินีโคลัสที่ 1 แห่งรัสเซีย เป็นต้น
ถุงน้ำของท่อร่วมน้ำดี

ถุงน้ำของท่อร่วมน้ำดี  เป็นความผิดปกติแต่กำเนิดอย่างหนึ่งที่เกิดกับท่อน้ำดี ทำให้ท่อน้ำดีขยายออกกลายเป็นถุงน้ำ (cyst) พบน้อยในประเทศตะวันตก แต่พบบ่อยกว่าในประเทศทางตะวันออก เช่น ญี่ปุ่นและจีน
อาการและอาการแสดง.
ผู้ป่วยส่วนใหญ่แสดงอาการภายในขวบปีแรก การที่ผู้ป่วยจะไม่มีอาการในวัยเด็กจนมาแสดงอาการในวัยผู้ใหญ่นั้นพบได้น้อยมาก โดยมักพบเป็นภาวะแทรกซ้อน อาการตามแบบฉบับทั้งสามอย่างของภาวะนี้ได้แก่ อาการปวดท้องเป็นๆ หายๆ ดีซ่าน และมีก้อนในช่องท้องด้านขวาบน อย่างไรก็ดีผู้ป่วยที่มีอาการครบทั้งสามอย่างนี้มีเป็นจำนวนน้อยเท่านั้น
ในผู้ป่วยที่เป็นทารก ถุงน้ำนี้มักทำให้เกิดการอุดกั้นทางเดินน้ำดี ทำให้เกิดน้ำดีคั่ง เกิดดีซ่านและตับโต หากการอุดกั้นนี้ยังดำเนินต่อไปอาจเกิดความเสียหายถาวรต่อตับ เกิดเป็นแผลเป็นที่ตับและภาวะตับแข็งได้ หากเป็นต่อเนื่องไปอาจเกิดภาวะความดันพอร์ทัลสูงและมีท้องมานได้ นอกจากนี้ยังเพิ่มความเสี่ยงต่อการเกิดมะเร็งที่ผนังของถุงน้ำอีกด้วย
สำหรับผู้ป่วยที่โตขึ้น ถุงน้ำนี้อาจทำให้มีอาการปวดท้องและดีซ่านเป็นๆ หายๆ ได้ บางครั้งอาจทำให้เกิดท่อน้ำดีอักเสบหรือตับอ่อนอักเสบได้ สาเหตุของภาวะแทรกซ้อนเหล่านี้อาจสัมพันธ์กับความผิดปกติของการไหลของน้ำดีหรือการเกิดนิ่ว
รวมพล 5 มาสค์ไรเดอร์ ปะทะ ดร. แพ็คแมน

รวมพล 5 มาสค์ไรเดอร์ ปะทะ ดร. แพ็คแมน หรือ มาสค์ไรเดอร์ เฮย์เซย์ เจนเนอเรชันส์ Dr. แพ็คแมน ปะทะ เอ็กเซด & โกสต์ with เลเจนด์ไรเดอร์ (; โรมาจิ: "Kamen Raidā Heisei Jenerēshonzu Dokutā Pakkuman Tai Eguzeido Ando Gōsuto Wizu Rejendo Raidā"; : Kamen Rider Heisei Generations: Dr. Pac-Man vs. Ex-Aid & Ghost with Legend Riders') ในชื่อภาษาญี่ปุ่น เป็นภาพยนตร์แนวโทคุซัทสึข้ามฝั่ง ที่เป็นการเจอกันระหว่าง มาสค์ไรเดอร์เอ็กเซด และมาสค์ไรเดอร์โกสต์ ซึ่งเป็นตัวละครหลักของภาพยนตร์เรื่องนี้ และเป็นการปรากฏตัวของไรเดอร์รุ่นพี่ ได้แก่ มาสค์ไรเดอร์วิซาร์ด ,มาสค์ไรเดอร์ไกมุ และมาสค์ไรเดอร์ไดรฟ์ ซึ่งต่อสู้กับพวกวายร้ายของ ดร.แพ็ก-แมน ออกฉายครั้งแรกในวันที่ 10 ธันวาคม ค.ศ. 2016 โดยภาพยนตร์นี้ทำรายได้ถึง 723 ล้านเยน (6.3 ล้านดอลล่าร์สหรัฐ)
ในประเทศไทย ลิขสิทธิ์ในการฉายและจัดจำหน่ายคือ บริษัท ดรีม เอกซ์เพรส (เดกซ์) จำกัด และได้มีการฉายทางโรงภาพยนตร์ในเครือของเมเจอร์ ซีนีเพล็กซ์ ในช่วงวันที่ 18 ถึง 23 เมษายน ค.ศ. 2017
เรื่องย่อ.
เมื่อการรุกรานของ “แพ็คแมน” ไวรัสเกมลึกลับที่มีชีวิต ได้นำมาซึ่งอันตรายต่อมวลมนุษย์อย่างที่ไม่เคยมีมาก่อน โดยในขณะที่ไวรัสสุดอันตรายกำลังระบาด เท็นคูจิ ทาเครุ หรือ มาสค์ไรเดอร์โกสต์ เกิดติดไวรัสนี้เข้า ทำให้เขาไม่สามารถแปลงร่างได้ “โฮโจ เอมุ” หรือ มาสค์ไรเดอร์เอ็กเซด จึงพยายามสืบหาศัตรูที่เป็นต้นตอของการระบาด แต่กลับพบว่าตัวเขาเองมีส่วนเกี่ยวข้องกับ ความจริงอันยิ่งใหญ่ที่โถมกระหน่ำเข้ามาควบคุมชะตากรรม จนเกิดการรวมตัวของเหล่าตำนานมาสค์ไรเดอร์ทั้ง 5 แห่งยุคราวกับปาฏิหาริย์ จะมีวิธีการใดเพื่อกอบกู้สถานการณ์เลวร้ายนี้ มาสค์ไรเดอร์วิซาร์ด ที่หยุดพักและออกเดินทาง มาสค์ไรเดอร์ไกมุ ที่หายตัวไปจากพื้นพิภพ มาสค์ไรเดอร์ไดรฟ ที่สูญเสียคุณเบลท์ไป (เข็มขัดประตัวใช้สำหรับแปลงร่าง) และความลับของมาสค์ไรเดอร์เอ็กเซด ที่รอการเปิดเผย
มาสค์ไรเดอร์เอ็กเซด [อุระวาสะ] มาสค์ไรเดอร์เก็นมุ.
เป็นตอนสปินออฟที่มี ดัน คุโรโตะ / มาสค์ไรเดอร์เก็นมุ เป็นตัวเอกในตอนนี้ โดยเนื้อหาของตอนจะอยู่ช่วงระหว่างตอนที่ 11 ของทีวีซีรีส์ ตอนละ 10 นาที มีจำนวน 3 ตอนด้วยกัน โดย 2 ตอนแรกจะเผยแพร่ทางยูทูบแชนแนลโตเอะ เดือนละตอน ส่วนตอนที่ 3 จะอยู่ใน DVD
;เลเจนด์ไรเดอร์กาแชท (レジェンドライダーガシャット)
 กาแชทที่คุโรโตะสร้างขึ้นโดยใช้ข้อมูลของเหล่ามาสค์ไรเดอร์ยุคเฮย์เซย์
มันกย็องแด

มันกย็องแด (เกาหลี: ) เป็นย่านในเขตมันกย็องแด เปียงยาง ประเทศเกาหลีเหนือ โฆษณาชวนเชื่อเกาหลีเหนืออ้างว่ามันกย็องแดเป็นบ้านเกิดของผู้นำเกาหลีเหนือ คิม อิล-ซ็อง แม้ว่าในบันทึกความทรงจำของเขาระบุว่าตนเกิดในย่านใกล้เคียงชื่อ Chilgol มันกย็องแดเป็นที่ที่คิม ฮย็อง-จิก พ่อของเขา อาศัยอยู่ และเป็นที่ที่คิม อิล-ซ็องใช้ชีวิตในวัยเด็ก
มันกย็องแดได้รับการกำหนดให้เป็นโบราณสถานตั้งแต่ ค.ศ. 1947 และได้รับการกำหนดเป็น Revolutionary Site โครงสร้างเดิมในพื้นที่นี้ถูกแทนที่ด้วยแบบจำลอง
มันกย็องแดถูกผนวกเข้ากับนครเปียงยาง
ประวัติ.
มันกย็องแดนั้นเริ่มแรกเป็นหมู่บ้านใน จังหวัดพย็องอันใต้ และหลังจากนั้นเข้ามาอยู่ในเขตการปกครองของเปียงยางในเดือนกันยายน ปี 1959 พื้นที่นี้ล้อมรอบไปด้วยเทือกเขาหลาย ๆ ลูก ชื่อยอดเขาของที่นี่ชื่อ เขา Man'gyŏng : มันกย็อง (ในภาษาเกาหลี หมายความว่า ที่ที่สามารถดูได้เป็นหมื่นมุมมอง) เพราะว่าสามารถมองเห็นทัศนียภาพรอบ ๆ และหมู่บ้านมันกย็องแดได้
ไกนาเร ทตโตริ

ไกนาเร ทตโตริ  เป็นสโมสรฟุตบอลญี่ปุ่น ซึ่งตั้งอยู่ที่โยนาโงะ จังหวัดทตโตริ ทีมนี้เข้าแข่งขันในศึกเจ3 ลีก และมีสีประจำทีมคือสีเขียว
คำว่า "ไกนาเร" ในชื่อทีมเกิดขึ้นจากคำว่า "ไกนา" ในภาษาถิ่นทตโตริ ที่หมายถึง "ยิ่งใหญ่" และ "สเปราเร" ในภาษาอิตาลี ที่หมายถึง "ความหวัง"
ตัวนำโชคของทีมนี้คือ"อสูรน้อยคิทาโร่" ซึ่งเป็นตัวละครอนิเมะสยองขวัญของญี่ปุ่น ที่สร้างสรรค์โดยชิเงรุ มิซูกิ ผู้เป็นชาวเมืองซาไกมินาโตะ จังหวัดทตโตริ
ทั้งนี้ อดุล หละโสะ เคยทำหน้าที่เป็นนักฟุตบอลร่วมกับสโมสรแห่งนี้ รวมถึง วิทยา เลาหกุล เคยทำหน้าที่เป็นผู้จัดการทีม
ซ่อนอะไรใต้ความหลอน

ซ่อนอะไรใต้ความหลอน  เป็นภาพยนตร์อเมริกัน เหนือธรรมชาติ สยองขวัญแนวจิตวิทยา ใน ค.ศ. 2000 กำกับโดยโรเบิร์ต เซเม็กคิส เป็นภาพยนตร์เรื่องแรกของสตูดิโอ อิมเมจมูเวอส์ นำแสดงโดยแฮร์ริสัน ฟอร์ด และมิเชลล์ ไฟฟ์เฟอร์ มีเรื่องราวเกี่ยวกับคู่สามีภรรยาที่ต้องพบเรื่องหลอนภายใต้ความลับในอดีต ภาพยนตร์เปิดตัวด้วยจำนวนโรง 2,813 โรงในอเมริกาเหนือ ทำรายได้ 291 ล้านเหรียญสหรัฐในตารางบอกซ์ออฟฟิศทั่วโลก ภาพยนตร์ได้รับเสียงวิจารณ์ทั้งบวกและลบ และยังได้รับการเสนอชื่อเข้าชิงรางวัลแซทเทิร์น
แนวร่วมแรงงานเยอรมัน

แนวร่วมแรงงานเยอรมัน(DAF) เป็นองค์กรสหภาพแรงงานแห่งชาติสังคมนิยมซึ่งถูกแทนที่สหภาพแรงงานอิสระต่างๆของสาธารณรัฐไวมาร์ ภายหลังจากอดอล์ฟ ฮิตเลอร์ได้ขึ้นสู่อำนาจ.หลังจากพรรคนาซีในปี ค.ศ. 1933 ได้จัดงานเฉลิมฉลองวันแรงงาน จักรวรรดิไรซ์ที่สามไม่ได้เป็นเพียงสหภาพแรงงานทั้งหมดของรัฐบาล แต่ได้กำหนดสมาชิกสหภาพให้มีหน้าที่คำสั่งที่จำเป็นต้องปฏิบัติตาม บังคับให้คนงานทุกคนเข้าร่วมสหภาพที่รัฐได้ดำเนินการ.
เลกากัลโช่

เลกากัลโช่  เป็นองค์กรที่บริหารจัดการลีกฟุตบอลสองลีกในอิตาลีคือ เซเรียอา และ เซเรียบี ตั้งแต่ปี ค.ศ. 1946 ถึง ค.ศ. 2010 สไตล์เดียวกับฟุตบอลลีกอังกฤษ เลกากัลโช่ ยังเคยบริหารจัดการ เซเรียซี ตั้งแต่ปี ค.ศ. 1948 ถึง ค.ศ. 1959 เลกากัลโช่ ได้ยุติอย่างเป็นทางการตั้งแต่วันที่ 1 กรกฎาคม ค.ศ. 2010 ภายหลังการแยกตัวของสโมสรในเซเรียอา และเซเรียบี ซึ่งนำไปสู่การสร้างองค์กรบริหารจัดการลีกใหม่ 2 องค์กร คือ เลกาเซเรียอา และ เลกาเซเรียบี ตามลำดับ
การแยกตัวในปี 2010.
เมื่อวันที่ 30 เมษายน พ.ศ. 2552 หลังจากการประชุมระหว่างสโมสรในกัลโช่เซเรียอาและกัลโช่เซเรียบีเกี่ยวกับอนาคตของลีก ส่งผลให้ 19 จาก 20 สโมสรฟุตบอลชั้นนำในเซเรียอา (ยกเว้น อูนีโอเนสปอร์ตีวาเลชเช) ตกลงแผนการแยกจากเซเรียบีเพื่อจัดตั้ง อีกองค์กรหนึ่งที่มีชื่อเดียวกันว่า เซเรีย อา ซึ่งชวนให้นึกถึงรูปแบบการบริหารของ พรีเมียร์ลีก ของอังกฤษในปี ค.ศ. 1992 ต่อมาในวันที่ 1 กรกฎาคม ค.ศ. 2010 เลกากัลโช่ ได้ยุติอย่างเป็นทางการและแทนที่ด้วยลีกที่จัดตั้งขึ้นใหม่สองลีก ได้แก่ เลกาเซเรียอา และ เลกาเซเรียบี
สงครามออสเตรีย-ปรัสเซีย

สงครามออสเตรีย-ปรัสเซีย  หรือ สงครามเจ็ดสัปดาห์  หรือ สงครามรวมชาติ  หรือ สงครามพี่น้อง  เป็นสงครามในปีค.ศ. 1866 ที่เกิดขึ้นจากความขัดแย้งภายในสมาพันธรัฐเยอรมัน บรรดารัฐเล็กน้อยต่างๆได้แตกออกเป็นสองขั้วคือ รัฐเยอรมันที่อยู่ฝ่ายปรัสเซีย และรัฐเยอรมันที่อยู่ฝ่ายออสเตรีย 
ฝ่ายปรัสเซียอยู่ในช่วงเศรษฐกิจขยายตัวและมีอาวุธยุทโธปกรณ์ที่ทันสมัยกว่ามาก ในขณะที่ฝ่ายออสเตรียที่กำลังอยู่ในช่วงเศรษฐกิจถดถอยจากการที่เผชิญกับการปฏิวัติฮังการี ค.ศ. 1848 และสงครามปลดแอกอิตาลีครั้งที่สอง สงครามจึงจบลงที่ชัยชนะอย่างง่ายดายของฝ่ายปรัสเซีย ทำให้ปรัสเซียกลายเป็นรัฐที่มีอำนาจครอบงำรัฐเยอรมันเล็กน้อยต่างๆ ปรัสเซียได้ยุบสมาพันธรัฐเยอรมันทิ้ง และสถาปนาสมาพันธรัฐเยอรมันเหนือขึ้นมาแทนที่ โดยปรัสเซียกีดออสเตรียออกไปจากสมาพันธรัฐที่สถาปนาขึ้นใหม่นี้
ในสงครามครั้งนี้ ปรัสเซียได้อิตาลีมาเป็นพันธมิตรจากการที่อิตาลีต้องการทวงคืนดินแดนอิตาลีที่อยู่ภายใต้ราชวงศ์ฮับส์บูร์กของออสเตรีย ซึ่งหลังสงครามอิตาลีก็ได้แคว้นเวเนโตและบางส่วนของแคว้นฟรียูลีไปจากออสเตรีย
ชนวนเหตุ.
เป็นเวลากว่าหลายศตวรรษ ที่ภูมิภาคยุโรปกลางถูกแบ่งออกเป็นรัฐเล็กรัฐน้อยของหลากหลายกลุ่มชาติพันธุ์ แต่ละรัฐก็มีอิสรภาพเป็นของตนเองด้วยความช่วยเหลือจากรัฐมหาอำนาจอื่นๆ ออสเตรียเป็นดินแดนที่ปกครองโดยราชวงศ์ที่เก่าแก่และทรงอิทธิพลอย่างราชวงศ์ฮับส์บูร์ก และรัฐเยอรมันเล็กน้อยเหล่านี้ก็ต่างยอมรับราชวงศ์ฮับส์บูร์กเป็นผู้นำของชนชาติที่พูดภาษาเยอรมัน จนกระทั่งปลายศตวรรษที่ 18 ราชอาณาจักรปรัสเซียก็เริ่มมีอิทธิพลขึ้นมาและกลายเป็นหนึ่งในมหาอำนาจของยุโรป ทำให้ภาวะผู้นำของราชวงศ์ฮับส์บูร์กเริ่มสั่นคลอน 
ต้นศตวรรษที่ 19 เกิดสงครามนโปเลียนขึ้นในยุโรปภาคพื้นทวีป นโปเลียนที่ 1 แห่งฝรั่งเศสได้นำกองทัพใหญ่เข้ายึดครองรัฐเยอรมันต่างๆจากราชวงศ์ฮับส์บูร์ก จักรพรรดิฟรันซ์ที่ 2 แห่งราชวงศ์ฮับส์บูร์กจำยอมต้องลงนามในสนธิสัญญาเชินบรุนน์ในปี 1806 เพื่อยุบจักรวรรดิโรมันอันศักดิ์สิทธิ์และสถาปนาจักรวรรดิออสเตรียขึ้นมาแทน แม้ฮับส์บูร์กจะเหลือรัฐเยอรมันในปกครองอยู่อีกหลายรัฐแต่ก็ฮับส์บูร์กก็เสื่อมอิทธิพลลงมาก จนกระทั่งเมื่อนโปเลียนสิ้นอำนาจในปี 1815 บรรดารัฐเยอรมันก็กลับมารวมกลุ่มกันอีกครั้งอย่างหลวมๆในชื่อสมาพันธรัฐเยอรมันโดยมีจักรพรรดิออสเตรียเป็นองค์ประธาน
ในปี 1864 ออสเตรียกับปรัสเซียได้เป็นพันธมิตรกันเพื่อทำสงครามกับเดนมาร์กและได้รับชัยชนะ ทำให้เดนมาร์กต้องสูญเสียรัฐชเลสวิช, ฮ็อลชไตน์ และเลาเอินบวร์ค ซึ่งทำให้เกิดข้อพิพาทระหว่างออสเตรียกับปรัสเซียว่าใครจะปกครองชเลสวิช-ฮ็อลชไตน์ ออสเตรียตัดสินใจนำข้อพิพาทเข้าสู้ที่ประชุมสภาเยอรมันและเรียกประชุมรัฐสภาฮ็อลชไตน์ ฝ่ายปรัสเซียตอบโต้โดยการประกาศว่าข้อตกลงต่างๆเกี่ยวกับกรณีพิพาทที่เคยทำไว้กับออสเตรียในคราวการประชุมกัสชไตน์ถือเป็นโมฆะและส่งกองทัพปรัสเซียเข้ารุกรานฮ็อลชไตน์ เมื่อสภาเยอรมันมีมติให้เรียกระดมกำลังพลเพื่อต่อต้านปรัสเซีย นายกรัฐมนตรีปรัสเซีย ออทโท ฟอน บิสมาร์ค ออกมากล่าวว่าสมาพันธรัฐเยอรมันได้จบลงแล้ว
พืชพันธุ์ในประเทศมาซิโดเนียเหนือ

พืชพันธุ์ของประเทศนอร์ทมาซิโดเนีย มีประมาณ 210 ตระกูล มี 920 สกุล และประมาณ 3,700 ชนิดของพืช กลุ่มที่อุดมสมบูรณ์มากที่สุดคือไม้ดอกที่มีประมาณ 3,200 ชนิด ตามด้วยมอส 350 สายพันธุ์ และเฟิร์น 42 สายพันธุ์
สุลต่านอับดุล ฮักกุล มูบิน

สุลต่านอับดุล ฮักกุล มูบิน อิบนี มูฮัมมัด ปันจัง (ครองราชย์ ค.ศ. 1661–1673) มีอีกพระนามว่า อับดุล มูบิน  หรือ อัล-มัรฮุมดีปูเลา  เป็นสุลต่านบรูไนองค์ที่ 14 พระองค์มีส่วนเกี่ยวข้องในสงครามกลางเมืองบรูไนและปกครองรัฐสุลต่านหลังปลงพระชนม์สุลต่านมูฮัมมัด อาลี แห่งบรูไน พระปิตุลา ใน ค.ศ. 1661 ถึง 1673
โฌแซ็ฟ-อีญัส กียอแต็ง

โฌแซ็ฟ-อีญัส กียอแต็ง  เป็นแพทย์, นักการเมือง และฟรีเมสันชาวฝรั่งเศส ในวันที่ 10 ตุลาคม ค.ศ. 1789 เขาได้เสนอให้ประหารชีวิตนักโทษในช่วงการปฏิวัติฝรั่งเศสโดยการบั่นคอ ซึ่งเขาอ้างว่าเป็นวิธีที่เจ็บปวดทรมานน้อยที่สุด ชื่อของเขาถูกนำไปตั้งให้แก่เครื่องบั่นคอกิโยตีน (แม้ว่าตัวเขาจะไม่ใช่ผู้ประดิษฐ์) แม้เขาจะร้องขอให้รัฐบาลเปลี่ยนชื่อเครื่องมือดังกล่าวแต่ก็ไม่เป็นผล ทำให้เขาและครอบครัวต้องเปลี่ยนนามสกุลแทน กียอแต็งเป็นหนึ่งในแพทย์ชาวฝรั่งเศสที่มีส่วนให้นายแพทย์เอดเวิร์ด เจนเนอร์ค้นพบวัคซีน และในค.ศ. 1805 กียงแต็งได้ดำรงตำแหน่งประธานคณะกรรมการวัคซีนในกรุงปารีส
กียอแต็งเป็นหนึ่งในสมาชิกที่ประชุมใหญ่แห่งชาติ ซึ่งในเดือนตุลาคม 1789 สภาได้มีการเปิดอภิปรายเกี่ยวกับวิธีการประหารชีวิตนักโทษ กียอแต็งได้เสนอต่อสภาให้มีการประหารโดยวิธีตัดศีรษะโดยใช้เครื่องจักรกลที่มีกลไกง่ายๆ ซึ่งในขณะนั้น การตัดหัวในฝรั่งเศสยังทำโดยใช้ขวานหรือดาบอยู่ ซึ่งในบางครั้งเพชฌฆาตก็ฟันไม่ขาดในทีเดียว ทำให้นักโทษยังรู้สึกถึงความเจ็บปวด อย่างไรก็ตาม แม้กียอแต็งจะเป็นคนเสนอวิธีการประหาร แต่เขากลับมีจุดยืนคัดค้านโทษประหารและต้องการให้ยกเลิกโทษประหารชีวิต
ในปลายสมัยแห่งความน่าสะพรึงกลัว เคานต์แห่งเมเรซึ่งต้องโทษประหาร ได้เขียนจดหมายถึงกียอแต็งเพื่อฝากฝังลูกเมีย อย่างไรก็ตาม จดหมายดังกล่าวกลับตกไปอยู่ในมือของอัยการ ทำให้ทางการนำตัวกียอแต็งมาสอบสวนถึงที่อยู่ของลูกเมียของเคานต์แห่งเมเร กียอแต็งไม่ยอมให้ข้อมูลใดๆจึงถูกนำตัวไปจำคุกไว้ ภายหลังมักซีมีเลียง รอแบ็สปีแยร์สูญสิ้นอำนาจในวันที่ 27 กรกฎาคม ค.ศ. 1794 กียอแต็งก็ได้รับการปล่อยตัว หลังถูกปล่อยตัวเขาก็ทำงานเป็นแพทย์ต่อไปจนเสียชีวิตด้วยโรคชราในปี 1814 ที่กรุงปารีส
สตาร์เอนเตอร์เทนเมนต์อวอร์ดส 2002 ครั้งที่ 1

สตาร์เอนเตอร์เทนเมนต์อวอร์ดส 2002 ครั้งที่ 1  หรือรางวัลผลงานบันเทิงยอดเยี่ยม ประจำปี พ.ศ. 2544 คืองานจัดประกาศผลรางวัลผลงานบันเทิงยอดเยี่ยม ประจำปีพ.ศ. 2544 จัดโดย สมาคมนักข่าวบันเทิงแห่งประเทศไทย ซึ่งปีนี้จัดงานเป็นปีแรก (ปีนี้ใช้ปีที่จัดงาน (2002) เป็นชื่องาน แต่ในครั้งต่อๆ มา จะใช้ปีที่พิจารณาผลงานเข้าชิงเป็นชื่องาน อย่างเช่น สตาร์เอนเตอร์เทนเมนต์อวอร์ดส 2003 ใช้ชื่อปี 2003 เป็นชื่องาน แต่งานจัดในปี 2004) โดยงานในปีนี้ได้จัดขึ้นที่อาคารใหม่สวนอัมพรเมื่อวันที่ 18 เมษายน 2545 ณ ห้องบางกอก คอนเวนเชั่น เซ็นเตอร์ เซ็นทรัลพลาซ่า ลาดพร้าว ถ่ายทอดสดทางสถานีวิทยุโทรทัศน์กองทัพบกช่อง 5
นีอิท

นีอิท เป็นมเหสีของฟาโรห์อียิปต์โบราณ ซึ่งเป็นหนึ่งในพระมเหสีของฟาโรห์เปปิที่ 2 เนเฟอร์กาเร (ปกครองเมื่อ 2278-2184 ปีก่อนคริสต์ศักราช) สมเด็จพระราชินีนีอิทตั้งชื่อตามเทพธิดานีอิท ตามตำนานเทพปกรณัมอียิปต์
ครอบครัว.
คาดว่านีอิทเป็นพระราชธิดาในฟาโรห์เปปิที่ 1 กับอังค์เซนเปปิที่ 1 พระองค์อาจเป็นพระราชมารดาในฟาโรห์เนมติเอมซาฟที่ 2 และมีตำนานเกี่ยวกับราชินีนิโตคริสที่อาจเป็นพระธิดาในนีอิท ถ้ามีตัวตนจริง
วอร์เกมส์ แมทช์

วอร์เกมส์ แมทช์ เป็นประเภทแมทช์การปล้ำที่ใช้ในสมัยยุคดั้งเดิมสมาคม National Wrestling Alliance (NWA) และภายหลังที่จัดขึ้นเป็นประจำทุกปีในสมาคม World Championship Wrestling (WCW) ในศึกเพย์-เพอร์-วิว เดือนประจำเดือนกันยายน ฟอลล์บราวล์ โดยกฎของแมทช์นี้จะต้องแบ่งทีมเป็น 2 ทีม ,3 ทีม,4 ทีมหรือมากกว่านั้น โดยนักมวยปล้ำที่ถูกล็อคกรงอยู่ภายในกรงเหล็กซึ่งประกอบด้วยกรงเหล็ก 2 กรง และ 2 เวที
ประวัติ.
แมทช์การปล้ำ วอร์เกมส์ ถูกสร้างสรรค์ขึ้นโดย ดัสตี โรดส์ ที่ได้รับแรงบันดาลใจจากการชมภาพยนตร์เรื่อง Mad Max Beyond Thunderdome ซึ่งถูกใช้เป็นครั้งแรกในการแข่งขันพิเศษสำหรับโฟร์ฮอร์สเมน การแข่งขัน WarGames จัดขึ้นครั้งแรกที่ The Omni ในแอตแลนตา ช่วงทัวร์ของเดอะเกรทอเมริกันแบช ของ NWA ปี 1987 ถูกเรียกว่า War Games: The Match Beyond
แมทช์การปล้ำที่เคยเกิดขึ้น.
Notes.
1 The real Sting only made a brief appearance in the match, entering and cleaning house on the nWo before departing (due to distrust on the part of his teammates) and not returning, giving the nWo a 4 on 3 advantage for the end of the match.
2 Un-aired house show matches.
3 Part of the 1988 Great American Bash tour which were all house shows.
4 Was released on WWE's Four Horsemen DVD in 2007
5 As a result of the victory, Hulk Hogan received five minutes alone in the cage with The Taskmaster as per a prematch stipulation. However, he was attacked by The Giant before the time limit was up.
6เป็นแมทช์ที่ไม่เกิดขึ้นอย่างเป็นทางการของ WarGames match
7 เป็นครั้งที่ 31 ของแมทช์ WarGames match และเป็นครั้งแรกที่จักภายใต้ WWE หลังจาก WCW ถูกซื้อกิจการโดย WWF/E
โปรวินเชียลลีก ฤดูกาล 2549

โปรวินเชียลลีก ฤดูกาล 2549 เป็นการแข่งขัน โปรลีก โดยประกอบด้วย 14 จังหวัดมาร่วมทำการแข่งขัน โดยจัดการแข่งขันภายใต้การดูแลของ การกีฬาแห่งประเทศไทย และ สมาคมฟุตบอลแห่งประเทศไทย ในพระบรมราชูปถัมภ์ โดยทีมชนะเลิศและรองชนะเลิศ จะได้เลื่อนชั้นไปเล่นใน ไทยลีก 2550 ส่วนทีมจังหวัด 2 อันดับสุดท้าย ตกชั้นไปแข่งขัน ไทยลีกดิวิชั่น 2 2550 เนื่องจากมีการรวมลีกเกิดขึ้น
ภาพรวมก่อนการแข่งขัน.
ในฤดูกาลนี้ ฝ่ายจัดการแข่งขันได้มีมติที่จะทำการเปลื่ยนชื่อการแข่งขันเป็น โปรเฟสชั่นแนลลีก พร้อมกับได้ประกาศควบรวมลีก รวมเข้ากับ ไทยลีก โดยเชิญสโมสรสมาชิกของ สมาคมฟุตบอลแห่งประเทศไทย ในพระบรมราชูปถัมภ์ เข้าร่วมแข่งขัน โดยที่ทีมชนะเลิศและรองชนะเลิศจะได้สิทธิ์เลื่อนชั้นไปแข่งขัน ไทยลีก 2550 ส่วนทีมอันดับที่ 3 รองลงมา ถึงอันดับที่ 14 จะได้สิทธิ์เข้าแข่งขันใน ไทยลีกดิวิชั่น 1 2550 พร้อมกับทีมที่เลื่อนชั้นขึ้นมาจาก โปรลีก 2 2549 และทีมตกชั้นจะได้สิทธิ์เข้าแข่งขัน ไทยลีกดิวิชั่น 2 2550 โดยทีมชนะเลิศจะได้เงินรางวัล 10,000,000 บาท 
ผู้ทำประตูสูงสุด.
17 ประตู
16 ประตู
13 ประตู
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก

การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก เป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ที่จะตัดสินหา 11 ทีมได้ร่วมเข้ารอบอัตโนมัติโดยมี อิตาลี เป็นเจ้าภาพใน ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบสุดท้าย (เจ้าภาพร่วมอื่นๆอย่าง ซานมารีโน จะไม่ได้เข้ารอบโดยอัตโนมัติ).
ตารางการแข่งขัน.
แมตช์รอบคัดเลือกจะลงเล่นตามวันที่มีภายใน ปฏิทินการแข่งขันนานาชาติฟีฟ่า.
รอบคัดเลือกรอบแบ่งกลุ่ม.
การจับสลาก.
การจับสลากสำหรับรอบคัดเลือกรอบแบ่งกลุ่มจะจัดขึ้นเมื่อวันที่ 26 มกราคม ค.ศ. 2017, 09:00 CET , ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
หมายเหตุ
กลุ่ม.
<templatestyles src="Legend/styles.css" />  ทีมที่ชนะเลิศจากเก้ากลุ่มจะได้ผ่านเข้ารอบโดยตรงสำหรับ รอบสุดท้าย.
<templatestyles src="Legend/styles.css" />  สี่ทีม รองชนะเลิศของกลุ่มที่ดีที่สุด (ไม่ได้นับผลการแข่งขันในนัดที่พบกับทีมอันดับที่หก) จะได้ผ่านเข้าสู่ รอบเพลย์ออฟ.
ทีมที่ผ่านเข้ารอบ.
ด้านล่างนี้คือ 12 ทีมที่ได้สิทธิ์สำหรับทัวร์นาเมนต์รอบสุดท้าย.
1 ตัวหนา หมายถึงแชมป์สำหรับปีนั้น. "ตัวเอียง" หมายถึงเจ้าภาพสำหรับปีนั้น.
2 ในฐานะ เยอรมนีตะวันตก
3 ในฐานะ ยูโกสลาเวีย
4 ในฐานะ เซอร์เบียและมอนเตเนโกร
อันดับผู้ทำประตูสูงสุด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
แหล่งที่มา: UEFA.com
"สำหรับรายชื่อเต็มของผู้ทำประตู, ดูแต่ละส่วนในแต่ละกลุ่มได้ที่:"
<templatestyles src="Div col/styles.css"/>
แบทเทิลรอยัล (มวยปล้ำอาชีพ)

แบทเทิลรอยัล  เป็นประเภทแมทช์การปล้ำทีมีคู่แข่งหลายคน ซึ่งนักมวยปล้ำจะถูกกำจัดจนกว่าจะมีผู้ชนะเพียงคนเดียว เริ่มต้นด้วยจำนวนผู้เข้าร่วมในเวที ผู้ที่ถูกกำจัดไปแล้วจะต้องผ่านเชือกเส้นที่ 3 และมีเท้าทั้งสองสัมผัสพื้น
หมายเหตุ.
<templatestyles src="Reflist/styles.css" />
หูชั้นกลางอักเสบ

หูชั้นกลางอักเสบ  คือกลุ่มของโรคที่เกิดมีการอักเสบขึ้นในหูชั้นกลาง แบ่งออกเป็นชนิดเฉียบพลันและชนิดเรื้อรัง หูชั้นกลางอักเสบเฉียบพลันมักเกิดขึ้นเมื่อมีการติดเชื้อเกิดขึ้นในทันที ส่วนใหญ่จะมีอาการปวดหูร่วมด้วย ในผู้ป่วยเด็กเล็กอาจแสดงอาการเป็นอาการชอบดึงหู ร้องไห้บ่อย นอนไม่หลับ อาจมีอาการกินได้น้อยหรือมีไข้ร่วมด้วยได้
ไออาห์ (พระราชินีในอินโยเตฟที่ 3)

ไออาห์ (หรือ ยาห์, จาห์ หรือ อาอาห์ ซึ่งมีความหมายว่า "ดวงจันทร์") เป็นพระราชมารดาของฟาโรห์และพระราชินีแห่งอียิปต์โบราณ ราว 2060 ปีก่อนคริสตกาล ในช่วงกลางราชวงศ์ที่สิบเอ็ดแห่งอียิปต์ (ระหว่าง 2134–1991 ปีก่อนคริสตกาล) พระองค์อาจจะเป็นพระราชธิดาของฟาโรห์อินโยเตฟที่ 2 และเป็นพระราชมารดาของฟาโรห์เมนทูโฮเทปที่ 2 และพระองค์เป็นพระราชินีในฟาโรห์อินโยเตฟที่ 3
พระชีวประวัติ.
ไม่ค่อยทราบอย่างแน่ชัดเกี่ยวกับการประสูติและพระชนม์ชีพของพระองค์ พระองค์ได้รับพระยศเป็น "พระราชธิดาแห่งกษัตริย์ (S3t-nswt)" ซึ่งบ่งชี้ว่า พระองค์เป็นพระราชธิดาของฟาโรห์ ซึ่งอาจจะเป็นฟาโรห์อินโยเตฟที่ 2 แต่มันยังคงเป็นเพียงการสันนิษฐาน พระนามของพระองค์เป็นพระนามที่อ้างมาจากเทพไออาห์ เทพแห่งดวงจันทร์ของอียิปต์โบราณ
พระองค์ได้อภิเษกสมรสกับฟาโรห์อินโยเตฟที่ 3 ถึงแม้ว่าจะไม่ปรากฏพระยศที่สำคัญคือ "พระมเหสีแห่งกษัตริย์" ก็ตาม พระโอรส - ธิดาของพระองค์คือ:
ในฐานะพระราชมารดาของฟาโรห์เมนทูโฮเทปที่ 2 และพระราชินีเนเฟรูที่ 2 พระองค์จึงเป็นทั้งพระอัยยิกาทั้งฝ่ายพระราชมารดาและฝ่ายพระราชบิดาของฟาโรห์เมนทูโฮเทปที่ 3พระองค์ปรากฏอยู่บนจารึกหินในชัตต์ เออร์-ริกัล ซึ่งพระองค์ทรงยืนอยู่ข้างหลังฟาโรห์เมนทูโฮเทปที่ 2 ด้านหน้าของทั้งสองพระองค์ มีภาพสลักของพระราชบิดาผู้ทรงเป็นที่รักแห่งเทพเจ้า, พระโอรสแห่งเทพรา, อินเตฟ และผู้ถือตราพระราชลัญจกรและผู้ดูแลพระคลังมหาสมบัตินามว่า เคติ พระองค์ยังปรากฏในหลุมฝังพระศพ ทีที 319 ของพระราชินีเนเฟรูที่ 2 พระธิดาของพระองค์ พระองค์ยังได้รับบันทึกพระนามไว้บนชิ้นส่วนจารึกของหลุมฝังพระศพของพระราชินีเนเฟรู และบนโลงพระศพจำลอง ซึ่งบันทึกไว้ว่า: "เนเฟรู ผู้ประสูติแต่ไออาห์"
เนเฟรูที่ 2

เนเฟรูที่ 2 เป็นพระมเหสีและพระภคินีหรือพระขนิษฐาแห่งอียิปต์โบราณของฟาโรห์เมนทูโฮเตปที่สอง ซึ่งเป็นผู้ปกครองจากราชวงศ์ที่สิบเอ็ด เมื่อราวประมาณ 2,000 ปีก่อนคริสตกาล
หลักฐานที่เกี่ยวกับพระองค์ส่วนใหญ่มาจากหลุมฝังพระศพของพระองค์ (ทีที 319) ที่เดียร์ เอล-บาฮารี ซึ่งพบว่า หลุมฝังพระศพถูกทำลายอย่างรุนแรง แต่ห้องฝังพระศพที่ตกแต่งแล้วยังหลงเหลืออยู่ในสภาพที่ดี และพบเศษชิ้นส่วนจากภาพนูนต่ำนูนสูงในวิหารฝังพระศพน้อยหลายชิ้น พระอิสริยยศของพระองค์คือ "พระมเหสีแห่งกษัตริย์" และ "พระราชธิดาแห่งกษัตริย์" คำจารึกในหลุมฝังพระศพระบุว่า พระองค์เป็นพระธิดาของสตรีที่มีว่า ไออาห์ ซึ่งน่าจะเป็นพระราชมารดาของฟาโรห์เมนทูโฮเทปที่ 2 พระองค์จึงเป็นพระภคินีหรือพระขนิษฐาของฟาโรห์เมนทูโฮเทปที่ 2 และเป็นที่ทราบกันว่า ฟาโรห์เมนทูโฮเทปที่ 2 เป็นพระราชโอรสของฟาโรห์อินโยเตฟที่ 3 ซึ่งน่าจะเป็นพระบิดาของพระองค์มากที่สุด
ปฏิบัติการสปริงอะเวคะนิง

ปฏิบัติการสปริงอเวเคนนิ่ง (Unternehmen Frühlingserwachen) เป็นปฏิบัติการการรุกครั้งสุดท้ายที่สำคัญของเยอรมันในสงครามโลกครั้งที่สอง.เกิดขึ้นในประเทศฮังการีบน (แนวรบด้านตะวันออก) การรุกครั้งนี้ได้ถูกเรียกในเยอรมนีว่า การรุกแพทเทนซี (Plattensee Offensive) และในสหภาพโซเวียตว่า ปฏิบัติการป้องกันบอลอโตน (Balaton Defensive Operation) (6 – 15 มีนาคม ค.ศ. 1945)
การรุกได้เริ่มต้นขึ้นด้วยความลับสุดยอด เมื่อวันที่ 6 มีนาคม ค.ศ. 1945 ด้วยการโจมตีที่ทะเลสาบบอลอโตน,พื้นที่รวมบางแห่งของแหล่งน้ำมันสำรองสุดท้ายที่จะมีประโยชน์ต่อฝ่ายอักษะ ปฏิบัติการนี้ได้เกี่ยวข้องกับหน่วยทหารเยอรมันจำนวนมากที่ได้ถอนกำลังจากความล้มเหลวของการรุกป่าอาร์แดนบน (แนวรบด้านตะวันตก) รวมทั้งกองทัพแพนเซอร์เอ็สเอ็สที่ 6 และหน่วยวัฟเฟิน-เอ็สเอ็สรองลงมา ปฏิบัติการครั้งนี้คือความล้มเหลวของเยอรมนี
ยุทธการที่เขาแทรนสดานูเบียน

ยุทธการที่เขาแทรนสดานูเบียน(ที่เป็นที่รู้จักกันในบัลแกเรียว่า "ปฏิบัติการดราวา")เป็นปฏิบัติการป้องกันของกองทัพบัลแกเรียที่หนึ่งในช่วงของการมีส่วนร่วมของบัลแกเรียในสงครามโลกครั้งที่สองเพื่อต่อกรกับกองทัพเยอรมัน เวร์มัคท์ที่กำลังพยายามจะเข้ายึดครองฝั่งแม่น้ำเหนือของแม่น้ำดราวา เป็นส่วนหนึ่งของปฏิบัติการสปริงอะเวคะนิง.
การสู้รบบนเขาแทรนสดานูเบียนได้ดำเนินต่อไป ตั้งแต่วันที่ 6 ถึง 21 มีนาคม ค.ศ. 1945. การโจมตีที่ล้มเหลวของเยอรมันในการบรรลุวัตถุประสงค์ของพวกเขาและถูกตีโต้กลับด้วยการรุกรานขนาดใหญ่ของโซเวียตจากพื้นที่ทะเลสาบบอลอโตนไปยังกรุงเวียนนา
กองพลยานเกราะที่ 5 แห่งเอ็สเอ็ส &quot;ไวกิง&quot;

กองพลยานเกราะที่ 5 แห่งเอ็สเอ็ส "ไวกิง"  เป็นกองพลพันเซอร์(กองพลรถถัง)ซึ่งเป็นหนึ่งในสามสิบแปดกองพลของหน่วยวัฟเฟิน-เอ็สเอ็ส.ได้คัดเลือกจากทหารอาสาสมัครชาวต่างชาติในเดนมาร์ก นอร์เวย สวีเดน ฟินแลนด์ เอสโตเนีย เนเธอร์แลนด์ และเบลเยียมภายใต้การบังคับบัญชาของเจ้าหน้าที่ทหารเยอรมัน. ในช่วงสงครามโลกครั้งที่สอง กองพลนี้ได้ออกปฏิบัติการรบบนแนวรบด้านตะวันออก.ในช่วงปลายสงครามโลกครั้งที่สอง กองพลได้ยอมจำนนในเดือนพฤษภาคม ค.ศ. 1945 ต่อกองทัพสหรัฐในออสเตรีย.
กองเสรีบริติช

กองเสรีบริติช  เป็นหน่วยของวัฟเฟิน-เอ็สเอ็สในช่วงสงครามโลกครั้งที่สอง ประกอบด้วยทหารเชลยศึกชาวอังกฤษและอาณานิคมของสหราชอาณาจักรที่ได้รับการคัดเลือกโดยนาซี หน่วยแรกที่รู้จักกันในชื่อว่า หน่วยเซนต์จอร์จ จากการศึกษาโดยนักประวัติศาสตร์ชาวอังกฤษ Adrian Weale พบว่า หน่วยนี้มีเคยมีสมาชิกที่ระบุตัวตนได้เพียง 54 นายที่เข้าๆออกๆ บางนายอยู่ในหน่วยนี้เพียงไม่กี่วัน หน่วยนี้ไม่เคยมีสมาชิกในประจำการเกินกว่า 27 นาย
ใจบันดาลใจ

ใจบันดาลใจ  เป็นภาพยนตร์ดราม่าชีวประวัติ ฉายปี 2017 กำกับโดย Andy Serkis เขียนบทโดย William Nicholson นำแสดงโดย Andrew Garfield, Claire Foy, Hugh Bonneville, Tom Hollander, Ed Speleers และ Dean-Charles Chapman
2017 ดับเบิลยูดับเบิลยูอี ซุเปอร์สตาร์ เช็ก-อัพ

2017 ดับเบิลยูดับเบิลยูอี ซุเปอร์สตาร์ เช็ก-อัพ  เป็นการคัดพล (draft) ครั้งที่ 11 ของรายการดับเบิลยูดับเบิลยูอี เพื่อแลกเปลี่ยนตัวนักมวยปล้ำทั้งสองค่าย ระหว่างค่ายรอว์ และ สแมคดาวน์ ไลฟ์ และเป็นการเพิ่มเติมอรรถรสใหม่ ๆ ให้กับรายการแต่ละค่ายนั้น โดยครั้งนี้ถูกจัดขึ้นในศึกรอว์ และสแมคดาวน์ ไลฟ์ เมื่อวันที่ 10-11 เมษายน ค.ศ. 2017 ที่สนาม Nassau Veterans Memorial Coliseum, Uniondale, New York และสนาม TD Garden ,Boston, Massachusetts
เบื้องหลัง.
ในศึกรอว์ (3 เมษายน ค.ศ. 2017) ประธาน WWE Vince McMahon ได้ประกาศให้มีการคัดพลในระหว่างวันที่ 10-11 เมษายน ทั้งในศึกรอว์ และสแมคดาวน์ ไลฟ์ โดยถูกใช้คำว่า ซุเปอร์สตาร์ เช็ก-อัพ แทน ดราฟท์ และเปลี่ยนแปลงรูปแบบการดราฟท์แบบดั้งเดิม โดยมีผู้จัดการทั่วไปของรอว์ Kurt Angle และผู้จัดการทั่วไปของสแมคดาวน์ ไลฟ์ Daniel Bryan เป็นผู้เลือกแลกเปลี่ยนนักมวยปล้ำมาอยู่ในค่ายของตนเอง
การดราฟท์นักมวยปล้ำ.
รายชื่อนักมวยปล้ำที่ถูกเช็ก-อัพไปอยู่ รอว์.
รายชื่อนักมวยปล้ำ และบุคลากรคนอื่นที่ถูกเช็ก-อัพไปอยู่ รอว์ ในวันที่ 10 เมษายน ค.ศ. 2017
รายชื่อนักมวยปล้ำที่ถูกเช็ก-อัพไปอยู่ สแมคดาวน์ ไลฟ์.
รายชื่อนักมวยปล้ำ และบุคลากรคนอื่นที่ถูกเช็ก-อัพไปอยู่ สแมคดาวน์ ไลฟ์ ในวันที่ 11 เมษายน ค.ศ. 2017
สถาบันวิจัยเพื่อการลดอาวุธแห่งสหประชาชาติ

สถาบันวิจัยเพื่อการลดอาวุธแห่งสหประชาชาติ  ก่อตั้งขึ้นใน พ.ศ. 2523 โดยสมัชชาแห่งสหประชาชาติเพื่อแจ้งให้รัฐและประชาคมโลกเกี่ยวกับคำถามเกี่ยวกับความมั่นคงระหว่างประเทศและเพื่อช่วยในการลดความรุนแรงเพื่ออำนวยความสะดวกในการพัฒนาความมั่นคงและการพัฒนาทางเศรษฐกิจและสังคมให้มากขึ้น
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 1

กลุ่ม 1 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: เช็กเกีย, โครเอเชีย, กรีซ, มอลโดวา, เบลารุส และ ซานมารีโน. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560. กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 7 มิถุนายน พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
นัด.
เวลาคือ CET/CEST.
อันดับดาวซัลโว.
การแข่งขันทั้งหมด were 91 ประตู ที่ทำได้ใน 30 นัด, สำหรับค่าเฉลี่ย ประตูs ต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ว็อล์ฟราทซ์เฮาเซิน

ว็อล์ฟราทซ์เฮาเซิน  เป็นเมืองชนบทในส่วนภูมิภาคโอเบอร์ไบเอิร์น รัฐบาวาเรีย ประเทศเยอรมนี ตั้งอยู่ทางทิศใต้ของนครมิวนิกราว 37 กิโลเมตร เมืองนี้มีชื่อปรากฎในเอกสารครั้งแรกในปี ค.ศ. 1003 และจากการที่เมืองแห่งนี้ตั้งอยู่บนแม่น้ำลอยซัคและแม่น้ำอีชาร์ เมืองนี้จึงกลายเป็นทางผ่านของการขนส่งสินค้าทางเรือและกลายเป็นเมืองค้าขายตั้งแต่ปลายคริสต์ศตวรรษที่ 13 แม้กระทั่งในปัจจุบัน นักท่องเที่ยวยังสามารถนั่งเรือจากเมืองนี้ไปยังนครมิวนิกได้ ในช่วงสงครามโลกครั้งที่สอง บริเวณไม่ไกลจากเมืองแห่งนี้เป็นที่ตั้งของค่ายกักกันดาเคา ซึ่งเป็นค่ายกักกันนาซีแห่งแรกในเยอรมนี